Publication: Magyar Közlöny
Issue: MK-2008-90 (Year: 2008, Number: 90)
Era: 2004-2010
Section: 1.2. A tevékenységét a rádiózásról és a televíziózásról szóló 1996. évi I. törvény (a továbbiakban: Rttv.), a bejelentésben foglaltak és a jelen mûsorszolgáltatási szabályzat (a továbbiakban: szabályzat) alapján közmûsor-szolgáltatóként
Paragraph Index: 750

9. A kiskorúakra vonatkozó rendelkezések 9.1. A mûsorszolgáltató a kiskorúak szellemi és erkölcsi fejlõdésére súlyosan ártalmas mûsorszámokat nem közvetít. 9.2. A mûsorszolgáltató mûsoraival igyekszik elõsegíteni a kiskorúak szellemi, társadalmi és erkölcsi fejlõdését, a világ megismerését és pozitív magatartásminták kialakulását. 9.3. A mûsorszolgáltató védi a kiskorúak személyiségi jogait és emberi méltóságát. Ezen belül a mûsorszolgáltató nem él vissza a kiskorú tapasztalatlanságával és nem használja ki azt, a kiskorút nem hozza nevetséges helyzetbe, és nem teszi ki sem fizikai, sem lelki megpróbáltatásnak. Gyermekkorú személy a mûsorban csak szülõje, törvényes képviselõje vagy osztályfõnöke jóváhagyásával szólaltatható meg. 9.4. Kiskorúak számára készült mûsorokban durva, szeméremsértõ kifejezés, illetve káromkodás nem használható, még hangjelzéssel történt helyettesítéssel sem. 9.5. Gyermekkorú személy szexuális helyzetben, vagy arra utaló körülmények között nem szerepeltethetõ. A reklámok közzététele során a mûsorszolgáltató az alábbi szabályok megtartására köteles: – A reklámok (közvetlenül) erõszakosan nem beszélhetik rá a kiskorúakat tapasztalatlanságuk és hiszékenységük kihasználásával egy adott termék megvételére vagy szolgáltatás igénybevételére. – A reklámok (közvetlenül) erõszakosan nem biztathatják a kiskorúakat, hogy szüleiket vagy másokat rábeszéljenek arra, hogy egy adott terméket megvásároljanak, vagy szolgáltatást igénybe vegyenek, illetve nem tartalmazhatnak számukra közvetlen vásárlási ajánlatot. – A reklámok nem használhatják ki azt a különleges tiszteletet, amit a kiskorúak szüleikkel, tanáraikkal vagy egyéb személyekkel kapcsolatban éreznek. – A reklámok hanghatásokkal vagy más módon és indokolatlanul nem mutathatnak kiskorúakat veszélyes helyzetekben. – A reklámok nem válthatják ki a kiskorúakban, fiatalokban azt az érzést, hogy a reklámozott áru nélkül társaiknál alacsonyabb rendûek. Az ár feltüntetése – például a „csak” szó használata – nem kelthet a kiskorúakban elképzelést a termék tényleges értékét illetõen. A reklám nem utalhat arra, hogy a termék megvásárlása, szolgáltatás igénybevétele minden család költségvetésébe belefér.

Source: https://magyarkozlony.hu/hivatalos-lapok/f1757d971971e10e898e8d1ec352bba0c86357d6/dokumentumok/23e90d2df3e410cb30fbce1b2808bebb1d66d187/letoltes